# בריאן כוכב עליון

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

בריאן כוכב עליון (Life Of Brian) הוא סרטם של חבורת הקומיקאים הבריטים מונטי פייתון משנת 1979. לפי סקר בריטי משנת 2006, סרט זה הוא סרט הקומדיה הטוב ביותר בכל הזמנים.

| פרטי עלילה ("ספוילרים") מופיעים בהמשך.

הסרט מהווה פארודיה חריפה ומשעשעת על מיתוס חייו ומותו של ישו הנוצרי המתואר בברית החדשה ובכלל על סוף תקופת בית שני המשופעת בכתות, נביאי שקר, משיחים וליגיונרים רומאים. הסיפור של בריאן מתרחש כביכול במקביל לסיפורו האמיתי של ישו בירושלים.

חברי מונטי פייתון לוקחים את העלילה הידועה, וכהרגלם הופכים אותה על ראשה כאשר מקבילים בין סיפורו של בריאן לזה של ישו:

הסרט מתחיל בלידתו של בריאן בבית שנמצא כנראה באותו רחוב בו ישו נולד. שלושת השליחים נכנסים בהתחלה בטעות לבית אמו של בריאן ונותנים לה מתנות וכעבור שתי דקות חוזרים לקחת אותן כדי לתת לאם הנכונה. אימו של בריאן אינה בתולה, אלא דווקא זונה חמדנית.

סקילה עד מוות היא סוג של בילוי קהילתי משעשע בירושלים של אז. היהודים מחפשים נואשות משיח לסגוד לו - וכשבריאן המסכן הנרדף על ידי חיילים רומאים נאלץ לעמוד בכיכר העיר, נוהרים אחריו עדר של מאמינים המכריזים עליו כמשיח ומקדשים אף את נעלו שהחליקה מרגלו.

הפלגנות הפוליטית בתקופה זו, שלפני המרד הגדול, מצטיירת כטיפשית להחריד כאשר כל אחד מהפעילים האנטי-רומאיים מקים לו מפלגה עצמאית שבה הוא, פחות או יותר, הפעיל היחיד. כמובן שהמפלגות והמחתרות הללו עסוקות יותר במלחמות בינן לבין עצמן מאשר במאבק נגד האויב המשותף.

בריאן, כמו ישו, מסיים את חייו כשהוא נצלב עם שאר בני החבורה, על גבעה מחוץ לירושלים. בסצנה הזו מבצעת החבורה את הקטע המוזיקלי הידוע ביותר שלה - "Always Look on the Bright Side of Life" (או בתרגום חופשי: 'תמיד הסתכל על חצי הכוס המלאה') - בו הם מסבירים שבסופו של דבר "החיים הם חתיכת חרא", אבל אם כך לפחות כדאי לצחוק מהם כמו שצריך.

כשיצא הסרט, הוא הותקף על ידי נוצרים פונדמנטליסטיים שאף ערכו קמפיין להחרמתו. למרות זאת (ואולי דווקא בשל זאת), הסרט נחל הצלחה קופתית אדירה.

## [עריכה] קישורים חיצוניים

- בריאן כוכב עליון, במסד־הנתונים הקולנועיים IMDb (אנגלית)

מונטי פייתון

אריק איידל | טרי ג'ונס | טרי גיליאם | מייקל פאלין | גרהאם צ'אפמן | ג'ון קליז

הסידרה | הקרקס המעופף של מונטי פייתון - מערכונים עיקריים - מונטי פייתונ'ס פליגנדר צירקוס
הסרטים | ועכשיו למשהו שונה לגמרי - מונטי פייתון והגביע הקדוש - בריאן כוכב עליון - מונטי פייתון בהופעה חיה בהוליווד בוול - טעם החיים
התופעה | שירים - ספאמלוט - דמויות - מחוות

מקור: http://he.wikipedia.org../../../%D7%91/%D7%A8/%D7%99/%D7%91%D7%A8%D7%99%D7%90%D7%9F_%D7%9B%D7%95%D7%9B%D7%91_%D7%A2%D7%9C%D7%99%D7%95%D7%9F.html

קטגוריות: מונטי פייתון | סרטים בריטיים | סרטי פולחן | סרטי קומדיה

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Česky
- Deutsch
- Español
- Français
- Hrvatski
- Magyar
- Bahasa Indonesia
- Italiano
- 日本語
- Latina
- Nederlands
- Norsk (bokmål)
- Polski
- Português
- Svenska